Kerr · 1 maand gelede
suz · 1 maand gelede
HAAS · 1 maand gelede
Go to jail, directly to jail. · 1 maand gelede
Hammer · 1 maand gelede
Wind toring sprokie · 1 maand gelede
Clyde · 1 maand gelede
Mtubatuba Inwoner · 1 maand gelede
Naar maar waar Jeremia. Soos iets uit ‘n baie slegte, baie low budget riller fliek 🤡
Hannes de Kock · 1 maand gelede
DNS-genoom · 1 maand gelede
mary · 1 maand gelede
Teenwigte ….NOU ! ! 🤔🤣😂😆
Liesel · 1 maand gelede
Pamela bornman · 1 maand gelede
Johan Coetzer · 1 maand gelede Boksies by Dosyne: 20 sirkels
Hierdie interessante ronde boks word gemaak van 20 sirkels wat uitgeknip, gevou en aan mekaar vasgeplak word. Jy kan dit ’n bontspul maak of kleure gebruik wat mooi by mekaar pas. As jy dit ’n bietjie kleiner wil maak, kan jy net die patroon aanpas. Dit sal ook mooi lyk in Kersfeeskleure en kan dan vir versiering aan ’n Kersboom gehang word. Jy kan dit ook met lekkergoed vul. As jy redelike dun papier in plaas van karton gebruik, kan jy hierdie ronde boksie met potpourri vul en dit in jou klerekas hang om dit heerlik te laat ruik.
Boksies by Dosyne: Alles-in-een-boksie
Hierdie interessante ronde boks word gemaak van 20 sirkels wat uitgeknip, gevou en aan mekaar vasgeplak word. Jy kan dit ’n bontspul maak of kleure gebruik wat mooi by mekaar pas. As jy dit ’n bietjie kleiner wil maak, kan jy net die patroon aanpas.
Boksies by Dosyne: Boksie gevou met een vel papier
Dit sal ook mooi lyk in Kersfeeskleure en kan dan vir versiering aan ’n Kersboom gehang word. Jy kan dit ook met lekkergoed vul.
Boksies by Dosyne: Doekvousakkie
As jy redelike dun papier in plaas van karton gebruik, kan jy hierdie ronde boksie met potpourri vul en dit in jou klerekas hang om dit heerlik te laat ruik.
Boksies by Dosyne: Elegante wynhouer
’n Bottel wyn of likeur is gewoonlik ’n welkome geskenk, veral vir ’n man. Vanweë die vorm van ’n wynbottel is dit egter gewoonlik moeilik om die bottel toe te draai. Geskenksakkies waarin mens ’n bottel wyn kan verpak, is deesdae oral te koop, maar dit sal beslis meer spesiaal wees as jy self die wynhouer maak. Die handvatsels word verdubbel sodat dit lekker sterk is vir ’n swaar voorwerp soos ’n bottel wyn. Die houer kan groter of kleiner gemaak word en is ook geskik vir ’n bottel besondere slaaisous of badolie. Natuurlik sal die versiering van die houer afhang van die inhoud van die houer as jy dit as geskenk gaan gee.
Boksies by Dosyne: Fyn en stylvol vir ’n troue
Mense is altyd op soek na idees vir houertjies by troues waarin dankie-sê-geskenkies kan kom en al drie hierdie sakkies is geskik daarvoor. Elke sakkie is gemaak met een vel A4-papier. Ek het papier met ’n pêrelglans gebruik, maar metaalglanspapier sal net so mooi wees. Die patrone se grootte kan aangepas word volgens jou behoefte, maar gewoonlik kan die sakkie maar klein wees omdat ’n mens net ’n klein blykie van waardering daarin wil sit. Ek het die rande met ’n sierskêr gesny, maar jy kan dit ook met ’n gewone skêr sny. ’n Mooi lintjie of kraletjies in die kleur van jou keuse sal die sakkies mooi afrond.
Boksies by Dosyne: Handsakkie-boksie
Dié handsakkie kan in verskillende groottes gemaak word en is ’n oulike idee vir ’n geskenksakkie. ’n Klein botteltjie handeroom of ’n lipstiffie pas perfek in die medium handsakkie terwyl die klein handsakkie net mooi groot genoeg is vir een of twee sjokoladelekkers. Die drie groottes waarin die handsakkie gemaak kan word, is min of meer ook die groottes waarin fotoplakwerkpapier beskikbaar is. Die kleinste sakkie word gemaak van papier wat 15 x 15 cm is, die medium sakkie van papier van 20 x 20 cm en die groot handsakkie van papier van 30 x 30cm. Die stap-vir-stap-aanwysings geld vir die medium handsakkie, maar die metode bly presies dieselfde vir die ander twee groottes.
Boksies by Dosyne: Kartonvouer-lekkergoedsakkie
Hierdie eenvoudige kartonvouer kan sommer in ’n japtrap gemaak word. Met dié oulike idee kan jy ’n eenvoudige pakkie lekkergoed baie spesiaal laat lyk. Ek het die minimum versiering aangebring, maar jy kan dit na hartelus met stempels, blommetjies of selfs vasplaksierstene of -pêreltjies versier. In plaas van ’n sakkie lekkergoed kan jy ook ’n sakkie badsout in die kartonvouer as geskenk gee.
Boksies by Dosyne: Kersboompiramides
Hierdie boksies kan maklik gemaak word met behulp van die patroon. Die patroon is reeds die regte grootte – jy kan dit dus net so kopieer. Ek het sommer die patroon gefotokopieer op die papier wat ek gebruik het om die boksies mee te maak. As jy genoeg tyd het, kan jy 25 van hierdie boksies maak en dit as ’n adventkalender gebruik. Plaas klein geskenkies en lekkertjies in elke boksie en laat die gesin elke dag een van die boksies oopmaak om die inhoud daarvan te sien. Nadat alles uitgehaal is, kan die boksie weer toegemaak en aan ’n Kersboom gehang word. Die karton wat ek gebruik het, blink baie en daarom was dit nie nodig om die boksies verder te versier nie.
Boksies by Dosyne: Koevertboksies
Hierdie boksies is sekerlik van die veelsydigste boksies wat jy kan maak. Dit is besonder maklik en neem baie min tyd in beslag. Met talle moontlikhede vir afwerkings kan die eindprodukte heeltemal van mekaar verskil. Afhangend van die grootte van die boksie is dit veral geskik vir ’n geskenk van juweliersware of fyn onderklere. ’n Heel klein koevertboksie kan ook gebruik word om geldnote in te sit – dis darem baie meer spesiaal as net ’n gewone koevert! Die afmetings kan baie maklik aangepas word om van die kleinste tot die grootste koevert te maak. ’n Variasie op die gewone koevertboksie is ’n koevertboksie met ’n toevouflap. Die patroon lyk effens anders, maar dis nog steeds baie maklik om te maak en om die afmeting aan te pas.
Boksies by Dosyne: Laaitjieboks
Jy kan allerhande goedjies soos haarbenodigdhede, linte, juwele of los kraletjies in hierdie boksie bêre. Die laaitjies word netjies toegevou in ’n omhulsel en die deksel wat bo-oor pas, sorg dat die boksie netjies toe bly.
Boksies by Dosyne: Laslapboksie
Laslapwerk hou altyd vir my ’n sekere bekoring in en ek gebruik die effek graag in al die handwerk­tegnieke waarmee ek werk. Hierdie laslapboksie is ’n kombinasie van materiaal en karton en alles is met gom geplak. Jy hoef dus glad nie jou naaimasjien of enige naald en gare uit te haal om hierdie boksie te maak nie. Die laslaptegniek wat hier nagemaak is, is die sogenaamde ‘log cabin’-laslapteg­niek. Jy gebruik afvalmateriaal hiervoor – hoe meer verskillende motiewe jy het, hoe minder het jy van elkeen nodig en hoe interessanter sal die effek wees.
Boksies by Dosyne: Materiaal-juweleboksie
Hierdie oulike boksie kan jy as geskenk aan iemand gee. Dit kan gebruik word om klein oorbelletjies in te bêre of vir klein krale­tjies en vindings as jy gereeld juwele maak. Ek het dit al gebruik om al die krale en ander komponente van een van my kraleprojekte bymekaar te hou totdat die projek voltooi was. Jy hoef nie noodwendig die afskortings in die boksie te maak nie, maar dit is wel nuttig as jy ’n verskeidenheid goedjies daarin wil bêre. Die onderkant van die boksie word van baie stewige karton gemaak, maar die res hoef nie so stewig te wees nie.
Boksies by Dosyne: Nuttige penneboks
As jy soos so baie handwerkers ’n penversamelaar is, kan jy nooit genoeg penne hê nie. Die probleem is naderhand waar om al die penne te bêre sodat jy nie vergeet dat jy dit het en dit net lê en droog word nie. Dié penhouer het plek vir baie penne en die leë toiletrolletjies wat aan die binnekant gebruik is, help om die penne mooi te organiseer. Ek het ook vierkantige houertjies gemaak wat net so hoog soos die toiletrolletjies is sodat liniale en ander hoekige items ook daarin gehou kan word. Die stewige houtboksie wat vir die basis gebruik is, is eintlik ’n houer vir sneesdoekies.
Boksies by Dosyne: Origami-spiraalboksie
Hierdie pragstuk is nie eintlik ’n boksie nie, maar net ’n houertjie. Ek het die idee op ’n webwerf gekry waar daar heelwat origami-vouwerktegnieke is. Dit word ’n tienkantige jinjang-bol genoem. As jy sukkel om dié interessante houertjie te maak, gaan kyk gerus hoe om dit te doen op die ‘YouTube’-webwerf. Tik die volgende by die soekblokkie in: ‘tensided Yin-Yang globe assembly’. Dis regtig ’n besondere houertjie en pret om te maak. Jy kan ’n klomp verskillende kleure, slegs twee kleure of selfs net een kleur gebruik. As jy dit byvoorbeeld met ’n sagte pienk en wit papier maak, kan dit op ’n troue met dié kleurskema baie mooi vertoon.
Boksies by Dosyne: Paaseiermandjie
Hierdie eenvoudige boksie kan in ’n japtrap gemaak word en jy kan die grootte by jou behoeftes aanpas. Aangesien dit uit ’n vierkantige stuk papier of karton gemaak word, kan jy dit baie klein of sommer lekker groot maak. Ek het dit van fotoplakwerkpapier met ’n Paastema gemaak en daarom Paaseiers daarin verpak. Wees kreatief en maak so ’n mandjie om by enige ander tema te pas. Gebruik kersfeespapier en verpak soetkoekies daarin, of maak kleiner, helderkleurige mandjies en sit lekkertjies soos Smarties daarin. Kyk hoeveel idees jy kan byvoeg.
Boksies by Dosyne: Partytjiepret
Partytjiekos kan veilig saam huis toe gestuur word in hierdie praktiese koppies. Sakkies met lekker­goed daarin of los lekkertjies kan in die papierkoppies gesit word. As jy die gesnyde gedeeltes invou, vorm dit ’n dekseltjie wat keer dat die inhoud uitval. Die papierbord wat geknip en gevou word, is ook baie prakties – kos of lekkertjies sal nie van die bord af gly nie en sodoende bly almal gelukkig en tevrede. Die voorbeeld wat getoon word, is met ’n klein papierbordjie gemaak, maar jy kan gerus eksperi­menteer met groteres of selfs met papierborde wat patrone op het.
Boksies by Dosyne: Retro-springmielieboks
As jy ’n tienerpartytjie hou, kan jy vir elke gas een van die houers vou. Jy hoef nie noodwendig springmielies daarin te plaas nie, maar dit sal treffend wees as ’n mens die springmielies en gaskoel­drank so saam voorsit. Die houer is ’n gemaklike grootte en kan ook gebruik word om ander goedjies in te bêre soos penne vir jou lessenaar of as jy graag verf, kan jy jou kwaste daarin bêre.
Boksies by Dosyne: Rooi hartboks
Hierdie hartboks is lekker stewig, want die basis is ’n houthart. Die res van die boks is van stewige karton gemaak, maar die deksel is ’n bietjie ligter omdat dit van fotoplakwerkpapier gemaak is. Om die boks te maak, vereis ’n bietjie geduld en noukeurige sny- en plakwerk, maar dis alles die moeite werd as jy die eindproduk sien!
Boksies by Dosyne: Rooi Valentynsboksie
Die boksie word gemaak uit een A4-papiervel of -karton en kan werklik binne ’n paar minute voltooi word. Jy hoef geen ingewikkelde patrone na te trek nie. As die boksie klaar is, kan jy dit op verskeie maniere versier om by die geleentheid te pas.
Boksies by Dosyne: Roomysstokkie-boksies
Ons het gereeld in die laerskool roomysstokkies versamel om allerhande nuttige boksies mee te maak. Deesdae kan jy sommer die stokkies by ’n handwerkwinkel koop en dit is in verskillende groottes en kleure beskikbaar. Al is ek nie meer in die laerskool nie, bly dit steeds pret om die boksies te maak! Jy kan verskillende vorms aanpak en met verskillende afwerkings kan jy pragtige geskenkboksies maak, of ’n nuttige boksie waarin jy ietsie kleins kan bêre.
Boksies by Dosyne: Sakkie met ’n stewige bodem
Hierdie geskenksakkie is stewig gemaak en het ’n gevoude boksie aan die binnekant. Jy het baie min papier en karton hiervoor nodig en die sakkie kan baie mooi versier word.
Boksies by Dosyne: Seskantige blomboksie
Dit is baie maklik om hierdie boksie te maak omdat dit min meetwerk behels. Al wat jy hoef te doen, is om die patroon na te trek en met min plakwerk die boksie te voltooi. Aangesien die patroon so eenvoudig is, kan jy papier kies wat regtig mooi is. As die papier ook eenvoudig is, kan jy die boksie versier met lint of ander tooisels nadat jy dit gevou het. Die patroon kan na willekeur vergroot of verklein word. Die boksie wat ek gemaak het, is dubbel die grootte van die patroon. As jy die patroon met ’n fotostaatmasjien kopieer, is dit maklik om dit te vergroot. Jy kan die patroon ook skandeer en op jou rekenaar vergroot of verklein.
Boksies by Dosyne: Snuisteryboksie vir die babakamer
Hierdie nuttige boksie het baie gebruike en jy kan die tema daarvan heeltemal verander met verskillende kleure en patrone. Dit sal baie oulik lyk as houers by ’n kinderpartytjie en kindertjies kan orige eetgoed maklik daarin huis toe neem. Jy kan ook sulke boksies maak vir versnaperinge soos skyfies, grondboontjies en rosyne of sjokoladelekkers. Die grootte van die boksie kan volgens jou behoefte aangepas word. Dit is maklik om die afmetings aan te pas – aangesien jy elke keer met nege vierkante werk, kies papiergroottes wat maklik deur drie verdeel kan word. ’n Boksie van 30 x 30 cm is heelwat groter as die voorbeeld wat van papier van 21 x 21 cm gemaak is.